Octubre Centre de Cultura Contemporània

Presentació del Teatre Complet de Manuel Molins
2022-06-15 19:00 (Europe/Andorra) | Llibreria Fan Set
Amb l’autor acompanyat per Maria Josep Amigó (vicepresidenta de la Diputació de València) i Joan Carles Martí (periodista).
Manuel Molins és un autor prolífic amb obres d’una gran diversitat formal i de temàtica i intencionalitat molt variades. Com a dramaturg no sols és autor de textos teatrals sinó que també s’ha interessat per la direcció escènica i el muntatge d’espectacles partint de textos o poemes d’autors com Joan Fuster, Vicent Andrés Estellés, Mercè Rodoreda o Arthur Rimbaud. Ha col·laborat en nombrosos espectacles, des del suport textual a la direcció, passant per l’escenificació i el muntatge amb grups com Horta Teatre, La Tarumba d’Alzira o Bòbila Teatre, entre d’altres, així com amb la productora d’espectacles privada Focus.
Enguany, la Institució Alfons el Magnànim ha conclòs l’edició del seu Teatre complet en tres volums.

(Alfons el Magnànim)
